open-index/open-wikipedia-markdown huggingface dataset:
Ευρωπαϊκό Πρωτάθλημα Στίβου 2012 – Ακοντισμός ανδρών

140px|right
140px|right
Ο **Ακοντισμός Ανδρών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκε στο Ολυμπιακό Στάδιο του Ελσίνκι στις 27 και 28 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Προκριματικά
Προκριματικά: Προκριματική Επίδοση 83.00 (Π) ή τουλάχιστον 12 με τις καλύτερες επιδόσεις προκρίνονται στον τελικό

### Τελικός

## Αναφορές
* Αποτελέσματα Προκριματικών 
* Αποτελέσματα Τελικού 

Κατηγορία:Ευρωπαϊκό Πρωτάθλημα Στίβου 2012
Κατηγορία:Ακοντισμός στο Ευρωπαϊκό Πρωτάθλημα Στίβου
Κρίστοφερ Ντάνιελς

Ο **Ντάνιελ Κρίστοφερ Κοβέλ** (*Daniel Christopher Covell*, 24 Μαρτίου 1970) είναι Αμερικανός παλαιστής. Αυτή την περίοδο αγωνίζεται σε ανεξάρτητες εταιρείες της πάλης.

## Καριέρα
### Ανεξάρτητες εταιρείες
Ο Ντάνιελς είναι γνωστός με τον χαρακτηρισμό "Ο Βασιλιάς των ανεξάρτητων εταιρειών πάλης", αφού έχει αγωνιστεί σε όλο τον κόσμο σε διάφορες εταιρείες. Μέσα σε αυτές και οι Frontier Wrestling Alliance (FWA), International Wrestling Cartel (IWC), και Pro Wrestling Guerrilla (PWG).

### TNA & Ring of Honor
Επίσης, έχει εργαστεί και για το Ring of Honor (ROH) στο παρελθόν (2002-2007, 2010-2011), και μεταξύ των TNA και ROH (που μαζί με το WWE θεωρούνται οι τρεις Παγκόσμιες εταιρείες πάλης) έχει κερδίσει 17 συνολικά πρωταθλήματα, τα δώδεκα από τα οποία είναι στην ομαδική κατηγορία (δέκα στο TNA, δύο στο ROH). Στο TNA βρέθηκε από το 2002 μέχρι το 2014, με ένα μικρό διάστημα αποχής το 2010. Αυτή την στιγμή, αγωνίζεται σε ανεξάρτητες εταιρείες, μικρότερης εμβέλειας.

### Σημαντικότεροι τίτλοι
* Ομαδικό Πρωτάθλημα NWA-TNA - με Λόου Κι, Έλιξ Σκίπερ, Τζέιμς Στορμ, Έι Τζέι Στάιλς (2) και Τριπλ Έιξ (3)
* Ομαδικό Πρωτάθλημα TNA (2 φορές - με Φράνκι Καζάριαν)
* Πρωτάθλημα Κατηγορίας Χ (TNA) (4 φορές)
* Παγκόσμιο Πρωτάθλημα Ομάδων ROH (2 φορές - με Ντόνοβαν Μόργκαν και Ματ Σαϊντάλ)
* Παγκόσμιο Τηλεοπτικό Πρωτάθλημα ROH (1 φορά)

## Παραπομπές


## Πηγές
*Προφίλ στο ProWrestling.about.com

Κατηγορία:Επαγγελματίες παλαιστές
Φράνκι Καζάριαν

Ο **Φρανκ Γκέρντελμαν** (γεννημένος 4 Αυγούστου 1977) είναι ένας Αμερικανός επαγγελματίας παλαιστής, με καταγωγή από την Αρμενία. Στα ρινγκ εμφανίζεται με το όνομα **Φράνκι Καζάριαν** ή σκέτο Καζάριαν. Έχει συμβόλαιο με την εταιρεία Total Nonstop Action Wrestling.

## Καριέρα
### Ανεξάρτητες εταιρείες & [[WWE]]
Ο Γκέρντελμαν ξεκίνησε να μαθαίνει τα μυστικά της επαγγελματικής πάλης από το 1998 και εμφανίστηκε στις πρώτες μικρές εταιρείες ως αρχάριος ακόμα. Γύρισε πολλούς οργανισμούς στην Καλιφόρνια ως και το 2004. Από το 2003 ως το 2005 είχε ένα πέρασμα από το TNA Wrestling. Το 2005 για έξι μήνες (Φεβρουάριος-Αύγουστος), πέρασε από το WWE, όπου έδωσε αρκετούς αγώνες για την κατηγορία των ελαφρών κιλών, αλλά παραιτήθηκε επειδή έβλεπε πως δεν έχει μέλλον. Συνέχισε το υπόλοιπο του έτους σε ανεξάρτητο επίπεδο και στις αρχές του 2006.

### TNA Wrestling
Το 2006 επέστρεψε στο TNA. Εκεί υποδύθηκε διαφορετικούς χαρακτήρες, όπως τον Σεροτονικ και τον Σούασαϊντ. Στην εταιρεία έχει κατακτήσει 5 φορές τον τίτλο Πρωτάθλημα Κατηγορίας Χ και 3 φορές το Ομαδικό Πρωτάθλημα TNA, 2 στο πλευρό του Κρίστοφερ Ντάνιελς και 1 στο πλευρό του Έρικ Γιάνγκ.

## Πηγές
*http://slam.canoe.ca/Slam/Wrestling/Bios/kazarian.html 
*TNA Wrestling Προφίλ

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Ευρωπαϊκό Πρωτάθλημα Στίβου 2012 – 400 μέτρα ανδρών

140px|right
140px|right
Τα **400 μέτρα Ανδρών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27, 28 και 29 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Γύρος 1

Οι πρώτοι 4 σε κάθε σειρά (Π) και οι 4 καλύτερες επιδόσεις (π) προχωράνε στα Ημιτελικά.

### Ημιτελικοί
Οι πρώτοι 2 σε κάθε σειρά (Π) και οι 2 καλύτερες επιδόσεις (π) προχωράνε στον Τελικό.

### Τελικός

## Αναφορές
*Αποτελέσματα Γύρου 1 
*Αποτελέσματα Προκριματικών 
*Αποτελέσματα Τελικού 

Κατηγορία:Ευρωπαϊκό Πρωτάθλημα Στίβου 2012
Κατηγορία:400 μέτρα στο Ευρωπαϊκό Πρωτάθλημα Στίβου
Νίκος Γλέζος

Ο **Νίκος Γλέζος** (Παροικιά, 1925 - Σκοπευτήριο Καισαριανής, 10 Μαΐου 1944) ήταν Έλληνας ήρωας της Εθνικής Αντίστασης, μέλος του ΕΑΜ και του ΚΚΕ. Εκτελέστηκε από τις ναζιστικές δυνάμεις Κατοχής σε ηλικία 19 ετών για την αντιστασιακή δράση του. Ήταν αδερφός του Μανώλη Γλέζου.

## Νεανικά Χρόνια
Ο Νίκος Γλέζος γεννήθηκε το 1925 στην Παροικιά της Πάρου. Ήταν γιος της Παριανής δασκάλας Ανδρομάχης Γ. Ναυπλιώτη από τις Λεύκες και του Ναξιώτη δημοσιογράφου Νίκου Εμμ. Γλέζου από την Απείρανθο. Επειδή ο πατέρας του είχε πεθάνει πριν ο Νίκος βαφτιστεί, πήρε το όνομα του. Ως τα δέκα του χρόνια έζησε στην Απείρανθο και από το 1935 στην Αθήνα, όπου μετακόμισε η οικογένειά του για εύρεση εργασίας. Εγκαταστάθηκε στο Μεταξουργείο (Παραμυθίας 40) και δούλεψε ως υπάλληλος σε φαρμακείο και στον Ελληνικό Ερυθρό Σταυρό. Τελείωσε το Γυμνάσιο και το 1943 εισήχθη στην Μαράσλειο Παιδαγωγική Ακαδημία.

## Αντίσταση
Το 1942 έγινε μέλος της ΟΚΝΕ, του ΕΑΜ Νέων και αργότερα της ΕΠΟΝ. Κατά τη διάρκεια της Κατοχής συμμετείχε σε ένοπλες πράξεις αντίστασης με ειδικές ομάδες του ΚΚΕ που συνεργαζόταν με μέλη του ΕΑΜ της Αστυνομίας Πόλεων. Είχε το ψευδώνυμο «Φωκάς», που το είχε εμπνευστεί από μια περιοχή του νησιού στο οποίο γεννήθηκε και μεγάλωσε.  Συνελήφθη στις 13 Απριλίου 1944 ύστερα από προδοσία και φυλακίστηκε.  Στο τμήμα της Κομαντατούρ στην οδό Μέρλιν υπέστη πολλά βασανιστήρια και στη συνέχεια φυλακίστηκε στο Στρατόπεδο Συγκέντρωσης Χαϊδαρίου.

## Εκτέλεση
Στις 10 Μαΐου 1944 εκτελέστηκε στο Σκοπευτήριο της Καισαριανής μαζί με άλλους 91 αγωνιστές, ανάμεσα στους οποίους 10 γυναίκες.

Τα τελευταία λόγια του θυμίζουν σε όλους μας την οφειλή προς την πατρίδα, που ο ίδιος ξεπλήρωσε με τη θυσία της ίδιας της ζωής του. Τα έγραψε στην άσπρη φόδρα του μπερέ του και τον πέταξε από το καμιόνι που τον μετέφερε από το Χαϊδάρι προς την Καισαριανή, στη συμβολή των οδών Μεγάλου Αλεξάνδρου, Ιεράς Οδού και λεωφόρου Κωνσταντινουπόλεως. Περίοικοι που βρέθηκαν εκεί, όταν προσπέρασε η φάλαγγα των αυτοκινήτων μάζεψαν τον μπερέ του και τον μετέφεραν στην οικογένειά του.


 

*10 - 5 - 44*

*Αγαπητή μητέρα*

*σας φιλώ, χαιρε(τι)σμούς*

*Σήμερα πάω για εκτέλεση*

*πέφτοντας για τον Ελ. ΛΑΟ*

*Γλέζος Νίκος*

*Παραμυθίας 40*


## Υστεροφημία
**<small>Η ΒΙΒΛΙΟΘΗΚΗ "ΝΙΚΟΥ ΝΙΚΟΛΑΟΥ ΓΛΕΖΟΥ"</small>**

Στη μνήμη του Νίκου Γλέζου, η οικογένειά του ίδρυσε δανειστική βιβλιοθήκη, στον τόπο καταγωγής του. Στις 20 Ιανουαρίου 1965, που έγιναν τα εγκαίνια της βιβλιοθήκης στ' Απεράθου της Νάξου, η συλλογή της απαριθμούσε 575 τόμους βιβλίων, ενώ τον Δεκέμβριο του 2014 είχε στην ιδιοκτησία της 26.000 τόμους.  

## Παραπομπές


## Βιβλιογραφία
Συλλογικό Έργο, "ΝΙΚΟΣ ΝΙΚ. ΓΛΕΖΟΣ 1925-1944", (Αθήνα, Εκδόσεις Καλειδοσκόπιο, ISBN 978-960-471-007-2)

Κατηγορία:Έλληνες αντιστασιακοί
Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Μέλη της ΕΠΟΝ
Κατηγορία:Εκτελεσθέντες αντιστασιακοί
Τελικός Ευρωπαϊκού Πρωταθλήματος Ποδοσφαίρου 2012

Ο **Τελικός του Euro 2012** ήταν ένας ποδοσφαιρικός αγώνας που έλαβε χώρα την 1 Ιουλίου 2012 στο Ολυμπιακό Στάδιο του Κιέβου στην Ουκρανία, για να καθοριστεί ο νικητής του Ευρωπαϊκού Πρωταθλήματος Ποδοσφαίρου 2012.

Ο τπροηγούμενος κάτοχος του τροπαίου ήταν η Ισπανία που κέρδισε με σκόρ 1 - 0 τη Γερμανία. Η Ισπανία αντιμετώπισε την Ιταλία για να υπερασπιστεί τον τίτλο της και να επαναλάβει τον θρίαμβο του 2008.

Η Ισπανία κέρδισε με 4-0 τον τελικό και έγινε η πρώτη εθνική ομάδα που κερδίζει δύο συνεχόμενα Ευρωπαϊκά Πρωταθλήματα και η πρώτη διεθνώς που κερδίζει τρία συνεχόμενα κύρια τουρνουά (Ευρωπαϊκό Πρωτάθλημα Ποδοσφαίρου 2008, Παγκόσμιο Κύπελλο Ποδοσφαίρου 2010 και Ευρωπαϊκό Πρωτάθλημα Ποδοσφαίρου 2012).

Κανονικά, ο νικητής του τελικού λαμβάνει αυτόματα συμμετοχή στο Κύπελλο Συνομοσπονδιών FIFA 2013. Ωστόσο, με την Ισπανία να έχει ήδη εξασφαλίσει μία θέση στην εν λόγω διοργάνωση σαν πρωταθλήτρια του Παγκοσμίου Κυπέλλου Ποδοσφαίρου 2010, η Ιταλία έχει ήδη προκριθεί αυτόματα στη διοργάνωση ως εκπρόσωπος της UEFA, ακόμα και με την ήττα της στον τελικό.

## Στο δρόμο προς τον τελικό

## Ο τελικός

## Πηγές

* Αγγλική Wikipedia

Κατηγορία:Ευρωπαϊκό Πρωτάθλημα Ποδοσφαίρου 2012
Come Get Some (τραγούδι, TLC)

Το "**Come Get Some**" είναι ένα τραγούδι του Αμερικανού R&B κοριτσίστικου γκρουπ, TLC από το άλμπουμ τους με τις μεγαλύτερες επιτυχίες, *Now and Forever: The Hits*. Κυκλοφόρησε ως το πρώτο σινγκλ του άλμπουμ το 2003, 12 μήνες μετά το θάνατο ενός μέλους των TLC της Lisa "Left Eye" Lopes. Το τραγούδι χαρακτηρίζει Αμερικανούς ράπερ, τους Lil Jon και Sean P. Ένα βίντεο κλιπ δεν φτιάχτηκε ποτέ για το τραγούδι.

## Track listing
;ΗΠΑ CD/ψηφιακό σινγκλ
#"Come Get Some" (ράδιο mix) – 4:21
#"Come Get Some" (οργανικό) – 4:19

## Charts

## Υποσημειώσεις
*Artist Chart History - TLC
* Cyber TLC World
*TLC's Come Get Some (Single Review on Rhapsody)

Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2003
Κατηγορία:Τραγούδια του 2003
Κατηγορία:Singles της Arista Records
Λουί Ωγκύστ Φελίξ ντε Μπωζούρ

thumb|right|250px|Το ταφικό μνημείο στο μνήμα του Μπωζούρ 
Ο **Λουί Ωγκύστ Φελίξ ντε Μπωζούρ** (γαλλ. *Louis-Auguste Félix de Beaujour*, 1765-1836) υπήρξε Γάλλος διπλωμάτης του 19ου αιώνα. Υπηρέτησε εκτός των άλλων ως πρέσβης του Ναπολέοντα στις ΗΠΑ.
## Βιογραφία
Γεννήθηκε στις 28 Δεκεμβρίου 1765 στην Καλάς (Callas) της Βαρ (Var). Σπούδασε στο Πανεπιστήμιο της Προβηγκίας Aix-Marseille και στο Παρίσι και μπήκε στη διπλωματική υπηρεσία. Υπηρέτησε το 1790 ως γραμματέας της αποστολής του Δούκα Καρλ Τέοντορ στο Μόναχο και το 1791 του Φρειδερίκου Α' στη Δρέσδη. Από το 1787 ως το 1797 ήταν Γενικός Πρόξενος στην τότε τουρκοκρατούμενη Θεσσαλονίκη. Το 1799 διορίστηκε εκπρόσωπος του Γουστάβου Δ' της Σουηδίας στη Στοκχόλμη. Το 1800 συνδέθηκε με τον Emmanuel Joseph Sieyès στο Παρίσι και διορίστηκε Γραμματέας αργότερα Πρόεδρος του Tribunat. Τα επόμενα διορίστηκε από τον Ναπολέοντα ως γενικός πληρεξούσιος στην Αμερική με αποστολή την είσπραξη των χρεών του Μεξικού προς τη Γαλλία. Επέστρεψε στη Γαλλία το 1814 και τιμήθηκε με το μετάλλιο του Τάγματος της Τιμής. Ο Σαρλ-Μωρίς ντε Ταλλεϋράν-Περιγκόρ (Charles-Maurice de Talleyrand-Périgord) τον απέστειλε το 1816 ως γενικό πρόξενο στη Σμύρνη. Τιμήθηκε και με το μετάλλιο του Τάγματος του Ιερού Τάφου του Ιησού. Μετά από τη Σύνοδο της Βιέννης το 1815 διορίστηκε το 1817 Γενικός διευθυντής της Γαλλίας στην Ανατολή. Συνέχισε σε διάφορα υψηλά αξιώματα. Έγινε μέλος της Ακαδημίας ηθικών και πολιτικών επιστημών, ενώ ένα βραβείο οικονομίας ονομάστηκε προς τιμή του.

Απεβίωσε την 1 Ιουλίου 1836 στο Παρίσι.

## Συγγραφικό έργο
Ο Μπωζούρ επιδόθηκε ως αρθρογράφος οικονομικού περιεχομένου. Εξέδωσε επανειλημμένα τις εμπορικές συνθήκες στην Ελλάδα και Θεσσαλονίκη. Τα άρθρα του δημοσιεύθηκαν στη Βαϊμάρη.

## Παραπομπές


Κατηγορία:Γάλλοι διπλωμάτες
Μήτσος Πατλάκας

Ο **Μήτσος Πατλάκας** (1898 – Αθήνα, 20 Οκτωβρίου 1926) ήταν στέλεχος του ΣΕΚΕ-ΚΚΕ και συνδικαλιστής του Εργατικού Κέντρου Αθηνών (ΕΚΑ). Δολοφονήθηκε το 1926 από την αστυνομία, έπειτα από εφόρμισή της στα γραφεία του ΕΚΑ.

## Νεανικά χρόνια
Ο Μήτσος Πατλάκας γεννήθηκε στο Δεδέαγατς της Οθωμανικής Αυτοκρατορίας, την σημερινή Αλεξανδρούπολη, το 1898. Υπήρξε στέλεχος υπαλληλικών σωματείων και έγινε μέλος του ΚΚΕ το 1923. Ήταν μέλος της Εκτελεστικής Επιτροπής του ΕΚΑ.

## Δολοφονία
Στις 20 Οκτωβρίου 1926, κατά την δικτατορία του Θεόδωρου Πάγκαλου, η διορισμένη ρεφορμιστική ηγεσία του ΕΚΕ, με κεντρικό πρόσωπο τον Ιωάννη Φανουράκη, κάλεσε την αστυνομία να επέμβει κατά διαμαρτυρίας εργαζομένων. Ο Πατλάκας ήταν παρών ως αντιπρόσωπος της Ομοσπονδίας Επισιτισμού του ΕΚΑ και σκοτώθηκε από πυροβολισμό. Για την δολοφονία του κατηγορήθηκαν ως υπαίτιοι από την ασφάλεια τα επίσης μέλη του ΚΚΕ, Τζίμας και Τσατσάκος, που δικάστηκαν και φυλακίστηκαν στις φυλακές Παλιάς Στρατώνας στο Μοναστηράκι. Ο Μήτσος Πατλάκας θεωρείται από τους πρώτους νεκρούς του ΚΚΕ, κατά ορισμένες πηγές ο τρίτος μετά τον Δημοσθένη Λιγδόπουλο και τον Ωρίωνα Αλεξάκη, ο οποίος ενώ ήταν ελληνικής καταγωγής ήταν Σοβιετικός πολίτης και μέλος του ΚΚΣΕ.

## Παραπομπές


Κατηγορία:Έλληνες κομμουνιστές
Κατηγορία:Έλληνες συνδικαλιστές
Αντόνιο Ινόκι

Ο **Αντόνιο Ινόκι** (γεννημένος ως Κάνζι Ινόκι στις 20 Φεβρουαρίου 1943-1 Οκτωβρίου 2022) ήταν Ιάπωνας επαγγελματίας παλαιστής και υπεύθυνος αγώνων πάλης, ενώ επίσης είχε ασχοληθεί με τις μεικτές πολεμικές τέχνες.

## Καριέρα στην πάλη
Αγωνίστηκε κυρίως σε δύο εταιρείες. Την "Japan Wrestling Association" από το 1960 έως το 1971, με μια μικρή διακοπή το 1966-67 που πήγε στο "Tokyo Pro Wrestling". Από το 1972 και έπειτα αγωνίστηκε στην δική του εταιρεία, την New Japan Pro Wrestling *(δείτε παρακάτω)*. Το 1994 σταμάτησε να παλεύει σε υψηλό επίπεδο. Το 2010 εισήχθη στην τιμητική διάκριση του Hall of Fame (WWE).

## New Japan Pro Wrestling
Ο Ινόκι το 1972 ίδρυσε την εταιρεία "New Japan Pro Wrestling", την οποία είχε στην κατοχή του ως το 2005 που την πούλησε στον οργανισμό Γιούκς και αργότερα πουλήθηκε (το 2012) στην Μπούσιροουντ. Αποτελεί την μεγαλύτερη εταιρεία επαγγελματικής πάλης στην Ιαπωνία. Η εταιρεία αυτή έχει συνεργαστεί με τις κορυφαίες Παγκόσμιες εταιρείες πάλης, όπως το WWE, το WCW, το TNA και το ROH. Την εποχή της συνεργασίας με το WWF τότε, κατέκτησε και μια φορά το Πρωτάθλημα WWE για λίγες μόνο μέρες, ενώ μερικοί οργανισμοί δεν μετρούν την θητεία του.

## Μεικτές πολεμικές τέχνες
Εκτός από την επαγγελματική πάλη, ο Ινόκι ασχολήθηκε και με τις μεικτές πολεμικές τέχνες, τις οποίες συνδύαζε με κανόνες επαγγελματικής πάλης, πολλές φορές. Έχει αγωνιστεί εναντίον των σπουδαιότερων του είδους, ενώ έχει αντιμετωπίσει και μποξέρς, τζουντόκα, σούμο, καρατέκα και άλλους αθλητές πολεμικών τεχνών.

## Παραπομπές


## Πηγές
* Puroresu.com: Antonio Inoki
* Professional Wrestling Hall of Fame Προφίλ
* TWC: Σελίδα Antonio Inoki
* WWE Hall of Fame Προφίλ
* Antonio Inoki και Mizutani-sensei φτιάχνουν το Kansuiryu Karate το 1979

Κατηγορία:Επαγγελματίες παλαιστές
Κατάλογος ποδοσφαιρικών ομάδων Ελλάδας

Αυτός είναι ένας κατάλογος ο οποίος εμπεριέχει τις ποδοσφαιρικές ομάδες που εδρεύουν στην Ελλάδα. Στα επαγγελματικά πρωταθλήματα μετέχουν μόνο επαγγελματικές ποδοσφαιρικές ομάδες, υπό το νομικό πρόσωπο της Ποδοσφαιρικής Ανώνυμης Εταιρείας (Π.Α.Ε.), σε αντίθεση με το παρελθόν όπου είχαν το δικαίωμα της σύστασης της εναλλακτικής ημί-επαγγελματικής μορφής του Τμήματος Αμειβομένων Ποδοσφαιριστών (Τ.Α.Π.). Στα ερασιτεχνικά πρωταθλήματα, είτε στα εθνικά είτε στα τοπικά πρωταθλήματα των Ενώσεων Ποδοσφαιρικών Σωματείων (Ε.Π.Σ.), οι ερασιτεχνικές ομάδες αγωνίζονται υπό το νομικό πρόσωπο του αθλητικού σωματείου.

## Εθνικά πρωταθλήματα
Πίνακες με τις 34 συνολικά ομάδες που συμμετέχουν στα επαγγελματικά πρωταθλήματα της Super League 1 και της Super League 2, και με τις 73 συνολικά ομάδες που συμμετέχουν στο ερασιτεχνικό πρωτάθλημα της Γ΄ Εθνικής Κατηγορίας για την αγωνιστική περίοδο 2025–2026.

### Super League 1

### Super League 2

#### Α΄ Όμιλος

#### Β΄ Όμιλος

### Γ΄ Εθνική Κατηγορία

#### Α΄ Όμιλος

#### Β΄ Όμιλος

#### Γ΄ Όμιλος

#### Δ΄ Όμιλος

#### Ε΄ Όμιλος

#### ΣΤ΄ Όμιλος

## Ενώσεις Ποδοσφαιρικών Σωματείων
### Αθηνών

### Αιτωλοακαρνανίας

### Ανατολικής Αττικής

### Αργολίδας

### Αρκαδίας

### Άρτας

### Αχαΐας

### Βοιωτίας

### Γρεβενών

### Δράμας

### Δυτικής Αττικής

### Δωδεκανήσου

### Έβρου

### Ευβοίας

### Ευρυτανίας

### Ζακύνθου

### Ηλείας

### Ημαθίας

### Ηπείρου

### Ηρακλείου

### Θεσπρωτίας

### Θεσσαλίας

### Θράκης

### Καβάλας

### Καρδίτσας

### Καστοριάς

### Κέρκυρας

### Κεφαλληνίας–Ιθάκης

### Κιλκίς

### Κοζάνης

### Κορινθίας

### Κυκλάδων

### Λακωνίας

### Λάρισας

### Λασιθίου

### Λέσβου

### Μακεδονίας

### Μεσσηνίας

### Ξάνθης

### Πειραιά

### Πέλλας

### Πιερίας

### Πρέβεζας–Λευκάδας

### Ρεθύμνου

### Σάμου

### Σερρών

### Τρικάλων

### Φθιώτιδας

### Φλώρινας

### Φωκίδας

### Χαλκιδικής

### Χανίων

### Χίου

## Παραπομπές


## Πηγές
* Η περίπτωση των ποδοσφαιρικών σωματείων στην ελληνική κοινωνία του Μεσοπολέμου 1922–1936

## Δείτε επίσης
* Σύστημα ποδοσφαιρικών πρωταθλημάτων Ελλάδας
* Πρωτάθλημα Ελλάδας ποδοσφαίρου ανδρών
* Α2 Εθνική ποδοσφαίρου ανδρών
* Γ΄ Εθνική ποδοσφαίρου ανδρών
* Κύπελλο Ελλάδας (ποδόσφαιρο ανδρών)
* Ειδικό ερασιτεχνικό πρωτάθλημα ποδοσφαίρου
* Τοπικές ερασιτεχνικές Ενώσεις Ποδοσφαιρικών Σωματείων (Ελλάδα)
* Ελληνική Ποδοσφαιρική Ομοσπονδία
* Ένωση Επαγγελματικού Ποδοσφαίρου Α2 Εθνικής Κατηγορίας
* Πανελλήνιος Σύνδεσμος Αμειβομένων Ποδοσφαιριστών

## Εξωτερικοί σύνδεσμοι
* 
* 
* 
* 

*
Κατηγορία:Κατάλογοι που αφορούν την Ελλάδα
Μπάντι Ρότζερς

Ο **Μπάντι Ρότζερς** (*Buddy Rogers*, 20 Φεβρουαρίου 1921 – 26 Ιουνίου 1992), γεννημένος ως Χέρμαν Ροχντέ, ήταν Αμερικανός παλαιστής.

## Καριέρα
Ο Ρότζερς ήταν ένας από τους μεγαλύτερους αστέρες της αρχικής εποχής της επαγγελματικής πάλης. Οι εμφανίσεις του ενέπνευσαν πολλές επόμενες γενιές επαγγελματιών παλαιστών όπως ο Ρικ Φλερ, ο οποίος χρησιμοποιούσε τον χαρακτηρισμό **"Nature Boy"**, τον οποίο είχε ο Ρότζερς στην καριέρα του. Η εμφάνισή του, η συμπεριφορά του και οι κινήσεις του στο ρινγκ, όπως η τελική του, πάρθηκαν από τον Φλερ.

## Επιτεύγματα
Ο Ρότζερς ήταν δύο φορές Παγκόσμιος Πρωταθλητής. Έγινε ο πρώτος παλαιστής που κατέκτησε τον τίτλο Πρωτάθλημα WWE, τότε γνωστό ως Πρωτάθλημα WWWF. Έχει κατακτήσει επίσης, τον Παγκόσμιο τίτλο Βαρέων Βαρών του National Wrestling Alliance. Το 1994 εισήχθη στο τιμητικό για τους παλαιστές Hall of Fame (WWE).

## Στην πάλη
***Τελικές κινήσεις:** Figure-Four Grapevine (Figure-four leglock) – καινοτόμος κίνηση
***Μάνατζέρ του ήταν οι:** Slave Girl Moolah, Bobby Davis, Diamond Jack

## Παραπομπές


## Πηγές
*WWE Hall of Προφίλ
*Buddy Rogers στο *FindAGrave.com*

## Εξωτερικοί σύνδεσμοι
* 

Κατηγορία:Επαγγελματίες παλαιστές
Ευρωπαϊκό Πρωτάθλημα Στίβου 2012 – Σφαιροβολία γυναικών

140px|right
140px|right
Η **Σφαιροβολία Γυναικών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκε στο Ολυμπιακό Στάδιο του Ελσίνκι στις 28 και 29 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Προκριματικά
Προκριματικά: Προκριματική Επίδοση 17.40 (Π) ή τουλάχιστον 12 με τις καλύτερες επιδόσεις προκρίνονται στον τελικό

### Τελικός

## Αναφορές
*Αποτελέσματα Προκριματικών
*Αποτελέσματα Τελικού

Κατηγορία:Ευρωπαϊκό Πρωτάθλημα Στίβου 2012
Κατηγορία:Σφαιροβολία στο Ευρωπαϊκό Πρωτάθλημα Στίβου
Σάμιουελ Λ. Τζάκσον

Ο **Σάμιουελ Λιρόι Τζάκσον** (αγγλικά: *Samuel Leroy Jackson*), (γενν. 21 Δεκεμβρίου 1948) είναι Αμερικάνος ηθοποιός και παραγωγός. Είχε αρκετούς μικρούς ρόλους σε ταινίες όπως *[[Τα καλά παιδιά]]* (*Goodfellas*, 1990) πριν συναντήσει τον μέντορά του, τον Μόργκαν Φρίμαν, και τον σκηνοθέτη Σπάικ Λι. Αφού κέρδισε κριτική αναγνώριση για τον ρόλο του στην ταινία *Ο πυρετός της ζούγκλας* (*Jungle Fever*) το 1991, εμφανίστηκε σε ταινίες όπως *Παιχνίδια ολέθρου* (*Patriot Games*, 1992), *Φιλαράκια για δέσιμο* (*Amos & Andrew*, 1993), *Ιλιγγιώδης έρωτας* (True Romance, 1993) και *[[Τζουράσικ Παρκ]]* (*Jurassic Park*, 1994). Το 1994, πήρε τον ρόλο του Τζουλς Γουίνφιλντ στο *[[Pulp Fiction (ταινία)|Pulp Fiction]]* και για την ερμηνεία του έλαβε αρκετές υποψηφιότητες για βραβεία, ανάμεσά τους και υποψηφιότητα για Όσκαρ Β' Ανδρικού Ρόλου, και κριτική αναγνώριση.

Ο Τζάκσον έχει εμφανιστεί σε περισσότερες από 100 ταινίες όπως: *Πολύ σκληρός για να πεθάνει: Η εκδίκηση* (*Die Hard with a Vengeance*, 1995),  *[[Jackie Brown]]* (1997), *Shaft, ο μαύρος πάνθηρας* (*Shaft*, 2000), *[[Άφθαρτος]]* (*Unbreakable*, 2000), *[[Ωραία Μέρα για να Πεθάνεις|Ωραία μέρα για να πεθάνεις]]* (*The 51st State*, 2001), *[[Οι Απίθανοι|Οι απίθανοι]]* (*The Incredibles*, 2004), *Black Snake Moan* (2006), *Snakes on a Plane* (2006) καθώς και την πρίκουελ τριλογία *[[Ο Πόλεμος των Άστρων|Ο πόλεμος των άστρων]]* (*Star Wars*) και μικρούς ρόλους στις ταινίες του Κουέντιν Ταραντίνο, *Kill Bill Vol. 2* και *[[Άδωξοι Μπάσταρδη|Άδωξοι μπάσταρδη]]* (*Inglourious Basterds*, 2009).

Υποδύθηκε τον Νικ Φιούρι στις ταινίες του Κινηματογραφικού σύμπαντος της Marvel *[[Iron Man (ταινία)|Iron Man]]* (2008), *[[Iron Man 2]]* (2010), *[[Thor (ταινία)|Thor]]* (2011), *[[Ο Πρώτος Εκδικητής: Captain America|Ο πρώτος εκδικητής: Captain America]]* (*Captain America: The First Avenger*, 2011) , *[[Οι Εκδικητές (ταινία, 2012)|Οι εκδικητές]]* (*The Avengers*, 2012), *[[Captain America 2: Ο Στρατιώτης του Χειμώνα|Captain America 2: Ο στρατιώτης του χειμώνα]]* (*Captain America: The Winter Soldier*, 2014) και *[[Οι Εκδικητές: Η Εποχή του Ultron|Οι εκδικητές: Η εποχή του Ultron]]* (*Avengers: Age of Ultron*, 2015). Το 2012 εμφανίστηκε στην ταινία *[[Django, ο τιμωρός|Django: Ο τιμωρός]]* (*Django Unchained*) σε σκηνοθεσία Κουέντιν Ταραντίνο.

Οι πολλοί του ρόλοι έχουν κατατάξει τον Τζάκσον ως έναν από τους πιο επιτυχημένους ηθοποιούς όσο αναφορά το box office. Τον Οκτώβριο του 2011, ο Τζάκσον ξεπέρασε τον Φρανκ Γουέλκερ ως ο ηθοποιός με τις περισσότερες εισπράξεις.

## Φιλμογραφία

## Παραπομπές


## Εξωτερικοί σύνδεσμοι
* Σάμιουελ Λ. Τζάκσον στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με BAFTA Β' Ανδρικού Ρόλου
Πάτρικ Σουέιζι

Ο **Πάτρικ Σουέιζι** (), (18 Αυγούστου 1952 - 14 Σεπτεμβρίου 2009) ήταν Αμερικανός ηθοποιός, χορευτής, τραγουδιστής και στιχουργός. Ήταν περισσότερο γνωστός για τους ρόλους του ως σκληρός τύπος, για τους πρωταγωνιστικούς του ρόλους στις ρομαντικές επιτυχίες *Ντέρτι Ντάνσινγκ* (Dirty Dancing, 1987) και *[[Αόρατος Εραστής]]* (Ghost, 1990) και ως Όρι Μέιν στην τηλεοπτική μίνι σειρά *North and South*. Το περιοδικό People τον ονόμασε ως "Τον Πιο Σέξι Άνδρα" το 1991. Η καριέρα του στην τηλεόραση και τον κινηματογράφο μετρά 30 χρόνια.

Διαγνώστηκε με πανκρεατικό καρκίνο τον Ιανουάριο 2008 και ο Σουέιζι είπε στη 
Μπάρμπαρα Γουόλτερς ένα χρόνο μετά ότι "του έδινε να καταλάβει". Ωστόσο, απεβίωσε από την ασθένεια στις 14 Σεπτεμβρίου 2009. Ο τελευταίος του ρόλος ήταν στην τηλεοπτική σειρά *The Beast*, που έκανε πρεμιέρα στις 15 Ιανουαρίου 2009. Λόγω της κακής κατάστασης της υγείας του δεν μπορούσε να προμοτάρει τη σειρά. Στις 15 Ιουνίου 2009, το *Entertainment Tonight* ανακοίνωσε την ακύρωση της σειράς.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί χορευτές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Λόρα Λίνεϊ

Η **Λόρα Λέγγετ Λίνεϊ** (αγγλικά:*Laura Leggett Linney*), (γενν. 5 Φεβρουαρίου 1964) είναι Αμερικανίδα ηθοποιός του κινηματογράφου, της τηλεόρασης και του θεάτρου. Έχει εμφανιστεί στις ταινίες *[[Ζωντανή Μετάδοση: The Truman Show]]* (The Truman Show, 1998), *Στηρίξου Πάνω Μου* (You Can Count on Me, 2001), *[[Ο Χρησμός της Πεταλούδας]]* (The Mothman Prophecies, 2002), *Η Ζωή του Ντέιβιντ Γκέιλ* (The Life of David Gale, 2003), *[[Σκοτεινό ποτάμι (ταινία)|Σκοτεινό Ποτάμι]]* (Mystic River, 2003), *Δεσμοί Διαζυγίου* (The Squid and the Whale, 2005), *Ο Εξορκισμός της Εμιλυ Ρόουζ* (The Exorcism of Emily Rose, 2005) και *Kinsey: Ας Μιλήσουμε για το Σεξ* (Kinsey, 2005)

Η Λίνεϊ έχει κερδίσει τρία Βραβεία Έμμυ, δύο Χρυσές Σφαίρες, και ένα Screen Actors Guild Award. Έχει βρεθεί τρεις φορές υποψήφια για Όσκαρ και μία για BAFTA. Έχει τρεις υποψηφιότητες για Τόνυ Καλύτερης Ερμηνείας από Πρωταγωνίστρια Ηθοποιό σε Έργο.

Βραβεύτηκε με Χρυσή Σφαίρα για το ρόλο της ως γυναίκα των προαστίων που της γίνεται διάγνωση ότι έχει τερματικό καρκίνο στην τηλεοπτική σειρά *The Big C*, η οποία προβάλλεται στο αμερικανικό κανάλι Showtime από το 2010 μέχρι σήμερα.

## Παραπομπές


## Εξωτερικοί σύνδεσμοι

*  

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Μοντέλ Βοντέιβιους Πόρτερ

Ο **Χασάν Χαμίν Ασάντ** (αγγλικά: *Hassan Hamin Assad*), γεννημένος ως **Άλβιν Μπερκ Τζούνιορ** )αγγλικά: *Alvin Burke Jr*, 28 Οκτωβρίου 1973), είναι Αμερικανός παλαιστής. Είναι γνωστός με το όνομα που χρησιμοποιεί στα ρινγκ **Μοντέλ Βοντέιβιους Πόρτερ** (Montel Vontavious Porter ή MVP).

## Καριέρα
### Ανεξάρτητες εταιρείες
Προπονήθηκε για να γίνει επαγγελματίας παλαιστής από τους Σόουλμαν Άλεξ Τζι και Νόρμαν Σμάιλι. Ο Εμ Βι Πι αγωνίστηκε σε πολλές διαφορετικές εταιρείες στην αρχή της καριέρας του, μαζί με μια ένα πέρασμα από το Total Nonstop Action Wrestling. Στον χρόνο του σε αυτές τις εταιρείες, κατέκτησε αρκετούς τίτλους. 

### WWE
Ο Εμ Βι Πι είναι γνωστός, περισσότερο, για την καριέρα του στο WWE. Το 2005 υπέγραψε με την συγκεκριμένη εταιρεία, συμβόλαιο για να εκπαιδευτεί στις θυγατρικές της εταιρείες. Τον Οκτώβριο του 2006 έκανε το ντεμπούτο του στο WWE SmackDown. Το 2007 κατέκτησε τον τίτλο Ηνωμένων Πολιτειών WWE, τον οποίο κράτησε περισσότερο από οποιονδήποτε παλαιστή, από το 2001, που απέκτησε τα δικαιώματα του τίτλου το WWE. Τον τίτλο κατέκτησε άλλη μια φορά τον Μάρτιο του 2009. Επίσης, κατέκτησε το 2007 το Ομαδικό Πρωτάθλημα WWE μαζί με τον Ματ Χάρντι, με τον οποίο αργότερα είχε πολύμηνη αντιπαλότητα. Τα επόμενα χρόνια παρέμεινε σε αγώνες για δευτερεύοντες τίτλους και ποτέ δε γνώρισε τη μεγάλη επιτυχία. Τον Δεκέμβριο του 2010 απολύθηκε από την εταιρεία.

### Επιστροφή σε ανεξάρτητες εταιρείες
Το 2011 επέστρεψε στις ανεξάρτητες εταιρείες πάλης, υπογράφοντας συμβόλαιο με το ιαπωνικό New Japan Pro Wrestling. Εκεί στην πρώτη του χρονιά, ο Εμ Βι Πι κατέκτησε τον Διηπειρωτικό τίτλο IWGP. Το 2013 η συνεργασία του με την εταιρεία λύθηκε. 

### TNA Wrestling
Τον Ιανουάριο του 2014, ο Εμ Βι Πι έκανε το ντεμπούτο του στο TNA Wrestling έχοντας τον ρόλο του επενδυτή. Έπειτα, αφού άρχισε μια αντιπαλότητα με την ιδιοκτήτρια Ντίξι Κάρτερ, το σενάριο εξελίχθηκε με τον Εμ Βι Πι να γίνεται ο διαχειριστής των παλαιστικών δραστηριοτήτων του TNA.

## Προσωπική ζωή
Ο Ασάντ μόλις στα 12 του εισήχθη σε μια συμμορία, ενώ ο πατέρας του ήταν αστυνομικός. Επειδή στα 16 του διέπραξε μια ληστεία και κράτησε όμηρο ένα παιδί, μπήκε σε αναμορφωτήριο και στην συνέχεια εξέτισε ποινή φυλάκισης εννιάμισι ετών. Το 2007 από το WWE διαπιστώθηκε πως πάσχει από μια ασθένεια που κάνει την καρδιά του ανθρώπου να χτυπάει γρηγορότερα από το κανονικό. Ο Εμ Βι Πι έχει συμμετάσχει σε μια ταινία, μαζί με άλλους παλαιστές.

## Παραπομπές


## Πηγές

*Προσωπική ιστοσελίδα 
*Προφίλ Online World of Wrestling

Κατηγορία:Επαγγελματίες παλαιστές
Τζέιμι Λι Κέρτις

Η βαρώνη **Τζέιμι Λι Κέρτις** (αγγλ.:*Jamie Lee Curtis*,*Baroness Haden-Guest*, 22 Νοεμβρίου 1958) είναι Αμερικανίδα ηθοποιός και συγγραφέας. Αν και ήταν αρχικά γνωστή ως «scream queen» εξαιτίας των πρωταγωνιστικών της ρόλων σε αρκετές ταινίες τρόμου νωρίς στην καριέρα της όπως *[[Η Νύχτα με τις Μάσκες (1978)|Η Νύχτα με τις Μάσκες]]* (Halloween, 1978), *[[Η Ομίχλη]]* (The Fog, 1980), *Σφαγή στο Κολέγιο* (Prom Night, 1980) και *Σφαγή στο Τρένο του Θανάτου* (Terror Train, 1980), η Κέρτις έχει από τότε ένα σύνολο δουλειάς που περιλαμβάνει αρκετά κινηματογραφικά είδη. Έχει πρωταγωνιστήσει στις ταινίες *[[Ένα ψάρι που το έλεγαν Γουάντα|Ένα Ψάρι που το Ελεγαν Γουάντα]]* (A Fish Called Wanda, 1988), *[[Το Κορίτσι Μου]]* (My Girl, 1991), *Νέος Για Πάντα* (Forever Young, 1992), *Ποιος Έπνιξε τη Μόνα;* (Drowning Mona, 2000), *Απίστευτη Παρασκευή* (Freaky Friday, 2003) και *Πάλι Εσύ* (You Again, 2010).

Η Κέρτις έχει βραβευτεί με BAFTA για την ερμηνεία της στην ταινία *[[Πολυθρόνα για Δύο]]* (Trading Places, 1983) και με δύο Χρυσές Σφαίρες για την ταινία *[[Αληθινά Ψέματα]]* (True Lies, 1994) και τη τηλεοπτική σειρά *Anything But Love* που προβλήθηκε στο κανάλι ABC από το 1989 μέχρι το 1992.

Το βιβλίο της *Today I Feel Silly, and Other Moods That Make My Day* εμφανίστηκε στη μπεστ-σέλερ λίστα των The New York Times. Η Κέρτις έχει εμφανιστεί σε διαφημίσεις και είναι blogger για την εφημερίδα *The Huffington Post*. Είναι παντρεμένη με τον ηθοποιό, σεναριογράφο και σκηνοθέτη Βαρόνο Κρίστοφερ Γκεστ. Πατέρας της ήταν ο, επίσης ηθοποιός, Τόνι Κέρτις. Το 2023 βραβεύτηκε με το Όσκαρ Β' Γυναικείου Ρόλου για την ερμηνεία της στην ταινία *[[Τα Πάντα Όλα (ταινία)|Τα Πάντα Όλα]]* (Everything Everywhere All At Once, 2022).

## Παραπομπές


## Εξωτερικοί σύνδεσμοι

*  

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανοί ακτιβιστές
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Συγγραφείς παιδικής και νεανικής λογοτεχνίας
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Βρετανίδες βαρώνισσες
Μπρούνο Σαμαρτίνο

[thumb|right|220px|Ο Σαμαρτίνο με τον [Μάριο Τρέβι.]]
Ο **Μπρούνο Λεοπόλντο Φραντσέσκο Σαμαρτίνο** (*Bruno Leopoldo Francesco Sammartino*, 6 Οκτωβρίου 1935 - ...) είναι Ιταλός, με αμερικανική υπηκοότητα, πρώην επαγγελματίας παλαιστής.

## Καριέρα
Είναι γνωστότερος για ένα κατόρθωμά του, καθώς έχει κρατήσει το Πρωτάθλημα WWE, τότε ονομαζόμενο Πρωτάθλημα WWWF, για έντεκα χρόνια, σε δύο θητείες ως πρωταθλητής. Είναι ο μεγαλύτερος σε διάρκεια κάτοχος του τίτλου όλων των εποχών και ο μεγαλύτερος σε διάρκεια πρωταθλητής πάλης. Κατά την πρώτη του θητεία που ξεκίνησε στις 17 Μαΐου 1963, κράτησε τον τίτλο για 2803 μέρες, δηλαδή έως τις 18 Ιανουαρίου 1971. Τον ανέκτησε στις 10 Δεκεμβρίου 1973 και τον κράτησε για άλλες 1237 μέρες, δηλαδή τον απώλεσε στις 30 Απριλίου 1977.

## Στυλ
Ο τρόπος με τον οποίο πάλευε ο Σαμαρτίνο ήταν ξεχωριστός, αλλά όχι κόντρα στο ρεύμα της εποχής, με τις τυπικές κινήσεις όλων των υπολοίπων παλαιστών. Ο ίδιος όμως, πρόσθεσε στην μάχη πιο δυνατές κινήσεις και με το προσωπικό του ιδιαίτερο χάρισμα που είχε, έγινε ένας από τους πιο διάσημους Αμερικανούς παλαιστές των δεκαετιών 1960 και 1970. Στην διάρκεια της καριέρας του, είχε πολλές αληθινές αψιμαχίες με άλλους παλαιστές, και ήταν γνωστός ο έντονος χαρακτήρας του.

## Κριτική
Ο ίδιος πραγματοποιεί σκληρή κριτική για τον τρόπο με τον οποίο έχει εξελιχθεί το σημερινό άθλημα της επαγγελματικής πάλης, που έχει σενάριο και απλά υπάρχει για να διασκεδάζει ο κόσμος, παρά για να γίνεται ανταγωνισμός. Επίσης, είχε αρνηθεί πολλές φορές να εισαχθεί στο τιμητικό Hall of Fame του WWE, λέγοντας πως όσο ζει δεν θέλει να πάρει μέρος. Ωστόσο, τον Φεβρουάριο του 2013 ο ίδιος άλλαξε γνώμη και το WWE ανακοίνωσε την ένταξη του στο Hall of Fame που θα διεξαχθεί την ίδια χρονιά.

## Πηγές
*Η νέα έκδοση της Αυτοβιογραφίας του
*Online World of Wrestling Προφίλ
*Βίντεο: Η αρχή της κόντρας Σαμαρτίνο - Ζμπίζσκο

## Παραπομπές


Κατηγορία:Επαγγελματίες παλαιστές
Τζωρτζ Γκέιλορντ Σίμπσον

Ο **Τζωρτζ Γκέιλορντ Σίμπσον** (*George Gaylord Simpson*, 16 Ιουνίου 1902 – 6 Οκτωβρίου 1984) ήταν Αμερικανός παλαιοντολόγος. Ήταν από τους μεγαλύτερους παλαιοντολόγους του 20ού αιώνα και ένας από τους σημαντικότερους συμμετέχοντες στην Συνθετική θεωρία της Εξέλιξης. Ήταν ειδικευμένος στα εξαφανισμένα είδη θηλαστικών και τις μεταναστεύσεις τους.

Είχε καταγράψει και περιγράψει τις ενδείξεις για έννοιες όπως το *punctuated equilibrium* των Νάιλς Έλντρετζ και Στέφεν Τζέι Γκουλντ (1976). Η γνωστότερη συμβολή του στην επιστήμη αφορά την εξέλιξη του αλόγου, καθώς, με το βιβλίο του *Horses* (1951), έδειξε ότι αυτή δεν είναι γραμμική και δεν φτάνει στην αποκορύφωσή της με την εμφάνιση του μοντέρνου αλόγου, του *Equus caballus*. Μεγάλο μέρος των εργασιών του αφορούσε στη ταξινομία των απολιθωμάτων και των εξαφανισμένων θηλαστικών. Επίσης, ήταν αντίθετος με την ιδέα του Άλφρεντ Βέγκενερ για την τεκτονική των ηπείρων (*continental drift*), και είχε μεγάλη επίδραση με τη στάση του αυτή, κι ας ήταν λανθασμένη. Υπήρξε καθηγητής ζωολογίας στο Πανεπιστήμιο Κολούμπια της Νέας Υόρκης, και διευθυντής του τμήματος Γεωλογίας και Παλαιοντολογίας στο Αμερικανικό Μουσείο Φυσικής Ιστορίας (A.M.N.H.) από το 1945 έως το 1959. Ήταν διευθυντής στο Μουσείο Συγκριτικής Ζωολογίας του Πανεπιστημίου Χάρβαρντ από το 1959 ως το 1970, και καθηγητής Γεωεπιστημών στο Πανεπιστήμιο της Αριζόνα ως τη συνταξιοδότησή του το 1982.

## Βραβεία
Το 1943 ο Σίμπσον βραβεύθηκε με το μετάλλιο Μέρι Κλαρκ Τόμσον από την Εθνική Επιστημονική Ακαδημία των Η.Π.Α. (National Academy of Sciences). Έλαβε το μετάλλιο Daniel Giraud Elliot το 1944, για το βιβλίο του *[[Tempo and mode in evolution]]*. Βραβεύτηκε με το βραβείο Ντάργουιν-Γουάλας Μένταλ της Linnean Society of London το 1958. Ο Σίμπσον έγινε επίτιμο μέλος της Royal Society του Λονδίνου (ως αλλοδαπός) στις 24 Απριλίου του 1958.  Για την ολική συμβολή του στη γενική εξελικτική θεωρία, και ιδιαίτερα την παλαιοντολογία των σπονδυλωτών, τιμήθηκε με το μετάλλιο Δαρβίνου από τη Royal Society (Αγγλία), το 1962. Στο πανεπιστήμιο της Αριζόνα (Τούσον), ένα κτίριο πήρε το όνομά του (Gould-Simpson building), για τη συμβολή του στους τομείς της παλαιογεωγραφίας και την σχέση της εξέλιξής της με τις αλλαγές των ηπείρων.

## Παραπομπές


Κατηγορία:Αμερικανοί πανεπιστημιακοί
Κατηγορία:Αμερικανοί βιολόγοι
Κατηγορία:Παλαιοντολόγοι
Αθήναιο

Το **Αθήναιο** (αγγλ. *Athenaeum*) είναι Μουσείο καλών τεχνών στην πόλη Αλεξάνδρεια της Βιρτζίνια στις ΗΠΑ. Στεγάζεται σε ιστορικό κτίριο το οποίο είχε καταγραφεί στον κατάλογο ιστορικών τόπων (*[[National Register of Historic Places]]*) το 1980.
## Περιγραφή και ιστορικό του κτιρίου
Το κτίριο είναι κύριο δείγμα του αρχιτεκτονικού ρυθμού του Greek Revival. Ανήκε στον πολιτικό λόρδο Φαίρφαξ William Fairfax και εποπτεύτηκε από τον Τζορτζ Ουάσιγκτον. Η κατασκευή του ανέρχεται στο έτος 1851-52. Λειτούργησε ως γραφείο της τράπεζας Old Dominion. Κατά τον Αμερικάνικο Εμφύλιο Πόλεμο, όταν η Αλεξάνδρεια καταλήφθηκε από τους Νότιους, το κτίριο χρησιμοποιήθηκε για στρατιωτικούς σκοπούς. Αργότερα το κτίριο έγινε κατάστημα της τράπεζας First Virginia Bank από το 1870 ως το 1907, και μετά κατάστημα χονδρικής πωλήσεως φαρμάκων Leadbeater and Sons. Στο εικοστό αιώνα έγινε εκκλησία των Μεθοδικών από το 1925 ως το 1964. Έκτοτε ανήκει στην Northern Virginia Fine Arts Association (NVFAA) και λειτουργεί ως μουσείο. Για την ιστορία του αυτή, το κτίριο συγκαταλέχθηκε στον κατάλογο National Register of Historic Places το 1980.

## Παραπομπές

## Εξωτερικοί σύνδεσμοι
* Athenaeum, Northern Virginia Fine Arts Association - επίσημη ιστοσελίδα

Κατηγορία:Μουσεία τέχνης στις Ηνωμένες Πολιτείες
Κατηγορία:Βιρτζίνια
Κατηγορία:Κτίρια και κατασκευές στις Ηνωμένες Πολιτείες
Κατηγορία:Τραπεζικά κτίρια
Γιώτα Γιάννα

Η **Παναγιώτα Γιαννέλου** (Αμπελόκηποι, 1928 – Αθήνα, 5 Ιουλίου 2023) γνωστή με το καλλιτεχνικό ψευδώνυμο **Γιώτα Γιάννα**, ήταν Ελληνίδα τραγουδίστρια και δεξιοτέχνης της φυσαρμόνικας. Είχε παρουσία στα ελληνικά μουσικά δρώμενα περισσότερο από εξήντα χρόνια.

## Βιογραφία
Γεννήθηκε το 1928 στην Αθήνα, στους Αμπελόκηπους. Ο πατέρας της είχε καταγωγή από τα Τρίκαλα Θεσσαλίας. Η μάνα της ήταν Μικρασιάτισσα και πέθανε σε νεαρή ηλικία και η Γιάννα μεγάλωσε με τον πατέρα της, ο οποίος ήταν αυτοκινητιστής. Ο ένας από τους δύο αδελφούς της, ο Δημήτρης, σκοτώθηκε το 1974 κατά τη διάρκεια της εισβολής των Τούρκων στην Κύπρο. Χρησιμοποιούσε για τις μετακινήσεις της, κυρίως το ποδήλατο, αλλά και τα μέσα μαζικής μεταφοράς, ενώ δεν έτρωγε κρέας παρά μόνο σαλάτες, λαδερά και τυρί.

Απεβίωσε στην Αθήνα, στις 5 Ιουλίου 2023 σε ηλικία 95 ετών. Κηδεύτηκε στο Κοιμητήριο Καισαριανής.

## Σταδιοδρομία
Έχει τραγουδήσει σε κέντρα της Αθήνας ερμηνεύοντας κομμάτια που έγιναν γνωστά από άλλους μεγάλους Έλληνες τραγουδιστές, όπως η Μαρινέλλα, ο Πουλόπουλος, ο Νταλάρας, η Δούκισσα, ο Βοσκόπουλος. Συνεργάστηκε με μεγάλους καλλιτέχνες όπως με τους Σοφία Βέμπο, Βασίλη Τσιτσάνη, Απόστολο Καλδάρα, Ρίτα Σακελλαρίου, Άννα Βίσση, Καίτη Γκρέϋ, Γιώτα Λύδια, Μπέμπα Μπλανς και πολλούς άλλους.

Την χαρακτήρισαν «*η Ελληνίδα Τζάνις Τζόπλιν*», «*η Πασιονάρια της Λαϊκής Πίστας*» (κατά τον Μάνο Χατζιδάκι και όχι της «*Εθνικής Οδού*» όπως λανθασμένα έχει γραφτεί), ερμηνεύτρια που «*αρπάζει το τραγούδι απʼ τα μαλλιά και το κάνει ολοδικό της*» (σύμφωνα με τη Λένα Πλάτωνος).

Ξεκίνησε παίζοντας φυσαρμόνικα δίπλα στη Σοφία Βέμπο, συνοδεύοντάς την στο περίφημο τραγούδι «*Ο άνθρωπός μου*» στο θέατρο Κυβέλης. 

Έχει πλούσια δισκογραφία, καθώς ηχογράφησε πολλούς δίσκους 45 στροφών στα χρόνια του '60, αλλά έγινε πολύ γνωστή, κυρίως στο αθηναϊκό κοινό, και από τις εμφανίσεις της σε νυχτερινά κέντρα της Πλάκας και της Εθνικής οδού.

Ο ποιητής Γιώργος Χρονάς την αναφέρει ως μία από τις σημαντικότερες προσωπικότητες του καλλιτεχνικού χώρου. Μάλιστα την έκανε μία από τις εφτά ηρωίδες του στο βιβλίο «Το μονόπρακτο της Σεβάς Χανούμ», δίνοντας στο δικό της κεφάλαιο τον τίτλο «*Το βελούδινο υπόγειο της Γιώτας Γιάννα*». 

Ο δίσκος της «*Τα μάτια της Γιώτας Γιάννα*» κυκλοφόρησε το 2013.

Από το 2017, ξεκίνησε τις εμφανίσεις στην μπουάτ *Απανεμιά*, σε εβδομαδιαία βάση.  

Το 2019 συνεργάστηκε με την Άννα Βίσση σε ένα τραγούδι με τίτλο «*Όσοι αγαπάνε δεν πεθαίνουνε»* καθώς και στην καλοκαιρινή περιοδεία της τραγουδίστριας. 

Το 2020, συνέχισε τις εμφανίσεις της στην *Απανεμιά*.

Τον Νοέμβριο του 2022, κυκλοφόρησε ένα τραγούδι με τίτλο «*Μετωπικά»* σε μουσική και στίχους Νίκου Καρβέλα, με τη συμμετοχή του Μπάμπη Στόκα.

## Παραπομπές


Κατηγορία:Ελληνίδες τραγουδίστριες
Μπίλι Γκράχαμ

Ο **Έλντριτζ Γουέιν Κόουλμαν** (7 Ιουνίου 1943 -17 Μαΐου 2023 ) ήταν Αμερικανός πρώην επαγγελματίας παλαιστής. Είναι περισσότερο γνωστός με το ψευδώνυμο που χρησιμοποιούσε στα ρινγκ **"Μπίλι Γκράχαμ"** με τον χαρακτηρισμό που το συνόδευε, "Σούπερσταρ".

## Καριέρα
Στην καριέρα του ο Γκράχαμ έγινε μια φορά πρωταθλητής του τίτλου WWWF. Μάλιστα για να την κατακτήσει, νίκησε τον Μπρούνο Σαμαρτίνο, που τότε στην δεύτερη θητεία του ως πρωταθλητής, την κρατούσε για 1237 μέρες (περίπου τριάμισι χρόνια). Επίσης, ήταν πρωτοπόρος, καθώς σχεδίασε την ζώνη του τίτλου, όπως εκείνος ήθελε. Κάτι που κάνουν συχνά - πυκνά οι σύγχρονοι παλαιστές. Εκτός από το WWE, τότε WWWF, πέρασε και από άλλες εταιρείες πάλης, όπως η NWA. Πάλεψε από το 1969 και σταμάτησε το 1987, λόγω και τραυματισμών.

Απεβίωσε στις 17 Μαΐου 2023

## Καταξίωση
Ο Μπίλι Γκράχαμ ενέπνευσε πολλούς νεότερους από εκείνον παλαιστές, για το στυλ, τις κινήσεις τους και την ενασχόλησή τους γενικά με τον χώρο της επαγγελματικής πάλης. Το 2004, εισήχθη στο τιμητικό για τους παλαιστές, Hall of Fame (WWE).

## Προσωπική ζωή
Όπως έχει αναφέρει στην αυτοβιογραφία του, ο Γκράχαμ και η γυναίκα του Βάλερι, δεν μπόρεσαν ποτέ να κάνουν παιδιά, λόγω των στεροειδών που χρησιμοποιούσε στην καριέρα του και τον έκαναν στείρο. Ο ίδιος έχει αποκτήσει δύο παιδιά, με την πρώτη του γυναίκα. Τον γιο του, γεννηθέντα το 1975, τον λένε Τζόι και την κόρη του γεννηθείσα το 1972 την λένε Καπέλα. Στις 12 Μαρτίου του 2004, μια μέρα πριν εισαχθεί στο Hall of Fame (WWE), μπήκε στο νοσοκομείο λόγω μιας εντερικής πάθησης, ενώ πρόβλημα με το έντερό του, είχε και τον Μάιο του 2006 και τον Δεκέμβριο του 2010.

Πέθανε από σήψη στις 17 Μαΐου 2023.
## Παραπομπές


## Πηγές
*SuperstarBillyGraham.net
*Professional Wrestling Hall of Fame Προφίλ
*WWE Hall of Fame Προφίλ
*Προφίλ Internet Movie Database
*Προφίλ SLAM! Wrestling
*Ιστορίες τίτλων
*"Superstar" Προφίλ Bodyslamming.com
*Προφίλ onlineworldofwrestling.com

Κατηγορία:Επαγγελματίες παλαιστές
Ελληνική αναβίωση (αρχιτεκτονική)

Η **ελληνική αναβίωση** (αγγλικά: *Greek revival*) είναι αρχιτεκτονικός ρυθμός που υπήρξε δημοφιλής κατά τον 18ο και 19ο αιώνα στην Μεγάλη Βρετανία και γενικότερα την Ευρώπη, καθώς και στις ΗΠΑ. Χαρακτηριστικό του είναι η μίμηση του αρχιτεκτονικού ρυθμού της ελληνικής κλασικής αρχαιότητας, και συνδυάζει αρχιτεκτονικά στοιχεία του 18ου και 19ου αιώνα. 

## Πηγές
* Joseph Mordaunt Crook: *The Greek Revival. Neo-classical attitudes in British architecture 1760 - 1870.* Murray, London 1995, ISBN 0-7195-5455-1
* Christoph Höcker: *Metzler Lexikon antiker Architektur.* 2. Aufl. Metzler, Stuttgart 2008, ISBN 978-3-476-02294-3. S. 111-114

Κατηγορία:Αρχιτεκτονικά ρεύματα
Μπεν Τζόνσον

Το λήμμα *Μπεν Τζόνσον* μπορεί να αναφέρεται σε κάποιο από τα παρακάτω πρόσωπα:

* Μπεν Τζόνσον (δραματικός ποιητής), (Ben Jonson, 1572-1637), Άγγλος δραματουργός
* Μπεν Τζόνσον (ηθοποιός), (Ben Johnson, 1918 - 1996), Αμερικανός ηθοποιός 
* Μπεν Τζόνσον (δρομέας), (Ben Johnson, 1961), Καναδός δρομέας
Ερωτικό (Με μια πιρόγα)

Το **Ερωτικό (Με μια πιρόγα)** είναι τραγούδι σε στίχους Άλκη Αλκαίου και μουσική Θάνου Μικρούτσικου. Ερμηνεύτηκε για πρώτη φορά το 1982 από τον Μανώλη Μητσιά στον δίσκο *Εμπάργκο* και επανεκδόθηκε από τους: Χαρούλα Αλεξίου, Βασίλη Παπακωνσταντίνου, Νότη Σφακιανάκη, Βασίλη Καρρά, Πασχάλη Τερζή, Δημήτρη Μητροπάνο, Μίλτο Πασχαλίδη, Δημήτρη Μπάση, Θέμη Αδαμαντίδη.

## Παραπομπές


Κατηγορία:Τραγούδια του Θάνου Μικρούτσικου
Κατηγορία:Ελληνόφωνα τραγούδια
Κατηγορία:Τραγούδια του 1982
Ευρωπαϊκό Πρωτάθλημα Στίβου 2014

Το **Ευρωπαϊκό Πρωτάθλημα Ανοιχτού Στίβου 2014** ήταν η 22η διοργάνωση του Ευρωπαϊκού Πρωταθλήματος Στίβου, που διοργανώνεται υπό την εποπτεία της Ευρωπαϊκής Αθλητικής Ομοσπονδιας. Η διοργάνωση πραγματοποιήθηκε στο στάδιο Λέτσιγκρουντ στη Ζυρίχη της Ελβετίας μεταξύ 12 Αυγούστου και 17 Αυγούστου 2014.

Ήταν η δεύτερη φορά που μία πόλη της Ελβετίας διοργανώνει το Ευρωπαϊκό Πρωτάθλημα Ανοιχτού Στίβου μετά τη Βέρνη το 1954.

## Παραπομπές


## Εξωτερικοί σύνδεσμοι
* 
* Eπίσημη ιστοσελίδα της ΕΑΑ 

2014
Κατηγορία:Διοργανώσεις στίβου στην Ελβετία
Κατηγορία:Στίβος το 2014
Κατηγορία:Ζυρίχη
Ευρωπαϊκό Πρωτάθλημα Στίβου 2016

Το **Ευρωπαϊκό Πρωτάθλημα Ανοιχτού Στίβου 2016** ήταν η 23η διοργάνωση του Ευρωπαϊκού Πρωταθλήματος Στίβου, που διοργανώνεται υπό την εποπτεία της Ευρωπαϊκής Αθλητικής Ομοσπονδιας. Η διοργάνωση πραγματοποιήθηκε στο Ολυμπιακό Στάδιο στο Άμστερνταμ της Ολλανδίας.

Ήταν η πρώτη φορά που η Ολλανδία διοργάνωσε το Ευρωπαϊκό Πρωτάθλημα Ανοιχτού Στίβου.

## Εξωτερικοί σύνδεσμοι
* Eπίσημη ιστοσελίδα της ΕΑΑ 

2016
Κατηγορία:Διοργανώσεις στίβου στην Ολλανδία
Κατηγορία:Στίβος το 2016
Κατηγορία:Άμστερνταμ
Λίλι Κόλινς

Η **Λίλι Τζέιν Κόλινς** (*Lily Jane Collins*, 18 Μαρτίου 1989) είναι Αγγλίδα και Αμερικανίδα ηθοποιός, μοντέλο, και τηλεοπτική προσωπικότητα.

## Βιογραφία
Η Κόλινς γεννήθηκε στο Γκίλφορντ του Σάρρεϋ στην Αγγλία και είναι κόρη του Άγγλου μουσικού Φιλ Κόλινς και της δεύτερης συζύγου του Jill Tavelman. Η μητέρα της είναι Αμερικανίδα και είναι η πρόεδρος του Beverly Hills Women's Club. Ο πατέρας της μητέρας της ήταν ένας Καναδός Εβραίος μετανάστης που είχε ένα διάσημο κατάστημα ενδυμάτων στο Λος Άντζελες

Η Κόλινς μετακόμισε από την Αγγλία στο Λος Άντζελες όταν ήταν πέντε χρονών και οι γονείς της χώρισαν. Αποφοίτησε από το Χάρβαρντ-Γουέστλεϊκ  και τώρα σπουδάζει στο Πανεπιστήμιο της Νότιας Καλιφόρνιας στη δημοσιογραφία.

## Φιλμογραφία
### Κινηματογράφος
* *[[Μια Σχέση Στοργής]]*, (The Blind Side) (2009)
* *Priest* (2011)
* *Abduction* (2011)
* *[[Καθρέφτη, Καθρεφτάκι Μου (ταινία)|Καθρέφτη, Καθρεφτάκι Μου]]*, (Mirror Mirror) (2012)
* *Όλα για την αγάπη*, (Stuck in Love) (2012)
* *[[Θανάσιμα εργαλεία: Πόλη των Οστών]]*  (The Mortal Instruments: City of Bones) (2013) 
* *The English teacher* (2013)
* *Love rosie* (2014)
* *Rules don't Apply* (2016)
*  *Okja* (2017)
* *To the bone* (2017)
* *[[Τόλκιν (ταινία)|Τόλκιν]]* (Tolkien) (2019)
* *Emily in Paris* (2020)
* *[[Mank]]* (2020)
* *Windfall* (2022)

### Τηλεόραση
* *[[90210]]* – τηλεοπτική σειρά, 1x23-1x24 (2009)
* *The Last Tycoon*– τηλεοπτική σειρά, 9 επεισόδια (2016-2017)
* *Les Misérables* -τηλεοπτική μίνι σειρά (2018-2019)
* *Emily in Paris* -τηλεοπτική σειρά (2020-σήμερα)

## Βραβεία
* Βραβεία Teen Choice 2012
* Κινηματογραφικά Βραβεία MTV 2013

## Παραπομπές


## Εξωτερικοί σύνδεσμοι

* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Άγγλοι απομνημονευματογράφοι
Κατηγορία:Άγγλοι συγγραφείς
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Αμερικανίδες συγγραφείς
Κατηγορία:Αμερικανοί απομνημονευματογράφοι
Κατηγορία:Βρετανοί μοντέλα
Κατηγορία:Βρετανοί Εβραίοι
Κατηγορία:Ακτιβιστές κατά του εκφοβισμού
Κατηγορία:Αμερικανοεβραίοι
Κατηγορία:Αμερικανοί αγγλικής καταγωγής
Κατηγορία:Αμερικανοί γερμανικής καταγωγής
Κατηγορία:Αμερικανοί καναδικής καταγωγής
Κατηγορία:Πολιτογραφημένοι πολίτες των Ηνωμένων Πολιτειών
Περιφέρεια Κγκατλένγκ

42
Η **Περιφέρεια Κγκατλένγκ** (σετσουάνα: *Kgatleng*) είναι μια από τις 9 περιφέρειες της Μποτσουάνα. Έχει έκταση 7.960 τετρ. χιλιόμετρα και πληθυσμό 73.507 κατοίκων, με πυκνότητα 9,3 κατοίκων ανά τετρ. χιλιόμετρα. Πρωτεύουσα είναι το Μοτσούντι.

## Γεωγραφία
Το Κγκατλένγκ βρίσκεται νοτιοανατολικά της Μποτσουάνα. Συνορεύει στα βόρεια μεε την Κεντρική περιφέρεια, στα νότια με τη Νοτιοανατολική περιφέρεια, στα δυτικά με την Κουενένγκ και στα ανατολικά με τη Νότια Αφρική.

## Επαρχίες
Το Κγκατλένγκ συμπεριλαμβάνει μόνο την επαρχία Κγκατλένγκ.

## Πόλεις
### Μεγαλύτερες πόλεις
# Μοτσούντι
# Μποκάα
# Οόντι
# Μόρουα
# Ρασέσα
# Μοντιπάνε
# Μαλολουάνε
# Ματουμπουντουκουάνε
# Σικουάνε
# Μασομάνε
# Ματεμπελένγκ
# Πιλάνε
# Μαμπαλάνε
# Όλιφαντς Ντριφτ
# Φαμονάκα

### Άλλες πόλεις
Εδώ αναφέρονται τα μεγαλύτερα χωριά και ο πληθυσμός τους σύμφωνα με την απογραφή του 2001:

* Κγκομοντιατσάμπα - 330
* Κουρούτσε - 35
* Λεσιμπίτσε - 407
* Μαλολουάνε - 2.369
* μαλοτουλανα - 354
* Μαμπαλάνε - 814
* Ματεμπελένγκ - 1.180
* Ματουμπουντουκουάνε - 2.049
* Μοντιπάνε - 2.423
* Μόρουα - 2.696
* Μοσομάνε - 1.462
* Μοτσούντι - 39.700
* Μποκάα - 3.812
* Ντικγκόνυε - 216
* Ντικουιντίντι - 203
* Όλιφαντς Ντριφτ - 758
* Οόντι - 3.440
* Πιλάνε - 1.178
* Ραμονάκα - 518
* Ραμοτλαμπάκι - 200
* Ρασέσα - 2.461
* Σικουάνε - 1.585

## Δείτε επίσης
* Περιφέρειες της Μποτσουάνα
Μοτσούντι

Το **Μοτσούντι** (σετσουάνα: Mochudi) είναι μια πόλη της Μποτσουάνα. Είναι η πρωτεύουσα της Περιφέρειας και της επαρχίας Κγκατλένγκ. Έχει πληθυσμό 37.700 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Κγκατλένγκ
Δημήτρης Γιολδάσης

Ο **Δημήτρης Γιολδάσης** (1897- 1993) υπήρξε Έλληνας ζωγράφος του 20ού αιώνα. 

## Βιογραφικό
Γεννήθηκε το 1897 στο χωριό Βουνέσι Αγράφων (σημερινό Μορφοβούνι) από οικογένεια βοσκών που κατάγονταν από τη Σαμαρίνα. Παρακολούθησε εγκύκλιες σπουδές στην Καρδίτσα και τα Τρίκαλα όπου παράλληλα εργαζόταν. Το 1914 εισέρχεται στην Σχολή καλών τεχνών σπουδάζοντας πρώτα κοσμηματογραφία και έπειτα ζωγραφική. Δάσκαλοί του ήταν ο Δημήτριος Γερανιώτης, Σπυρίδων Βικάτος και ο Γεώργιος Ιακωβίδης ενώ άσκησε βαθιά επιρροή στο έργο του ο Κωνσταντίνος Μαλέας. Το 1922 εμφανίζεται για πρώτη φορά σε ομαδική έκθεση στο Ζάππειο μαζί με τον Σύνδεσμο Ελλήνων Καλλιτεχνών. Ταξίδεψε σε Παρίσι, Λονδίνο και Νέα Υόρκη όπου εργάστηκε προσωρινά ως σκηνογράφος.

Από το 1937 έως το 1948 δίδασκε με κάποιες διακοπές λόγω των γεγονότων της εποχής στο Γυμνάσιο της Καρδίτσας. Κατά τη διάρκεια της Κατοχής συμμετείχε στην Εθνική Αντίσταση ως μέλος του ΕΑΜ. Μάλιστα από κοινού με άλλους καλλιτέχνες, ζωγράφισε τις τοιχογραφίες με τους ήρωες του 1821  που τοποθετήθηκαν στο κτίριο του Εθνοσυμβουλίου του ΕΑΜ στους Κορυσχάδες. Μετά τα Δεκεμβριανά φυλακίστηκε για μικρό χρονικό διάστημα. Από το 1948 μέχρι το 1966 έζησε στην Αθήνα και αργότερα επέστρεψε στην Καρδίτσα.

Το 1966 έλαβε το Χρυσό Σταυρό του Τάγματος του Γεωργίου Α΄, το 1982 τιμήθηκε από τον δήμο Καρδίτσας με το Αργυρούν μετάλλιο της πόλης, το 1984 έλαβε το Χρυσό μετάλλιο της πόλης των Αθηνών ενώ το 1989 τον βράβευσε η Ακαδημία Αθηνών. Πέθανε στις 5 Φεβρουαρίου 1993 στην Καρδίτσα.

## Έργο
Ο Γιολδάσης αρχικά καταπιάστηκε με την προσωπογραφία τηρώντας τα ακαδημαϊκά πρότυπα. Αργότερα συγκαταλέγεται στους καλλιτέχνες της πρώτης εικοσαετίας του 20ού αιώνα που προσπάθησαν να αποδεσμευτούν από τον φορμαλισμό που προωθούσε η ακαδημαϊκή ζωγραφική στην Ανωτάτη Σχολή Καλών Τεχνών και να αναζητήσουν νέες μορφές έκφρασης μέσω των αισθητικών αρχών των μετα-ιμπρεσιονιστικών κινημάτων που είχαν αναδειχτεί στο Παρίσι και είχαν ήδη διοχετευτεί και στην Ελλάδα. Στην πορεία ο Γιολδάσης ασχολήθηκε κατά κύριο λόγο με την τοπιογραφία και ειδικότερα με την απεικόνιση του τοπίου αλλά και των κατοίκων του θεσσαλικού κάμπου.

## Παραπομπές


## Εξωτερικοί σύνδεσμοι
* Δημήτρης Γιολδάσης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ζωγράφοι του 19ου αιώνα
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Μέλη του ΕΑΜ
Κατηγορία:Έλληνες ζωγράφοι του 20ού αιώνα